《杭山八景》
宋代·章鉴

古洞春泉一脉遥，骤施雷雨过清宵。
飞湍直下三千丈，急溜横穿十二桥。
雪洒石矼琼练碎，翠分柳树玉花飘。
晓来醉倚高楼望，疑是银河堕碧霄。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。